Cceṛ ibda-d ɣef lqaea asmi i geskaddeb Cciṭan tikkelt tamezwarut. Di tazwara, Cciṭan yella d lmelk ikemlen, lameena “ur iṭṭif ara di tideţ.” (Yuḥenna 8:44) Iḍmee a s-teţţunefk leebada i d-iṣaḥen ala Ṛebbi. Iskaddeb i tmeṭṭut tamezwarut, Ḥewwa, yerna iqennee-iţ akken a s-taɣ awal i neţţa wala i Ṛebbi. Adam yetbee Ḥewwa, ieuṣa Ṛebbi ula d neţţa. Ṛṛay-agi i geṭṭef igla-d s lemḥayen akk-d lmuţ.—Γer Laṣel n ddunit 3:1-6,19.
Cciṭan issker-ed anafeq (lmeeṣegga) asmi i gdemmer Ḥewwa aţ-ţeaṣi Ṛebbi. Deg wayen ixdem, amzun yenna-d belli Ṛebbi ur isei ara lḥeqq ad yeḥkem. Lketṛa n medden ddan di lebɣi-s, ur qbilen ara ad yili Ṛebbi d Sselṭan fell-asen. Γef wakka i guɣal Cciṭan d “sselṭan n ddunit agi.”—Γer Yuḥenna 14:30;1 Yuḥenna 5:19.
2. Taxelqit n Ṛebbi ur twennee ara?
Lecɣal akk n Ṛebbi kemlen. Imdanen d lmalayekkat i d-ixleq llan zemren a s-aɣen awal s lekmala. (Asmekti 32:4, 5) Ifka-yaɣ-d tilelli akken a nextiṛ a nexdem lxiṛ neɣ cceṛ. Tilelli-yagi teţţak-aɣ-d tagniţ a s-d-nbeggen leḥmala-nneɣ.—Γer Yeequb 1:13-15;1 Yuḥenna 5:3.
3. Ayɣer i geǧǧa Ṛebbi lemḥayen ad ilint ar ass-a?
Yahwa iǧǧa, i kra n lweqt, ad yekker unafeq ɣef lḥeqq i gesea ad yeḥkem. Iwacu? Bac akken a d-ibeggen belli ulac leḥkem izemren a d-yawi leṣlaḥ i yemdanen ma yella leḥkem-agi yeffeɣ afus-is. (Amusnaw 7:29; 8:9) Seţţ alaf-agi n iseggasen ieeddan fkan-d ţţbut belli ineḥkamen n ddunit ur ssawḍen ara ad mḥun lgirrat, timenɣiwt, lbaṭel d lmuţ.—Γer Irmiya 10:23;Tuffɣa 9:16.
Leḥkem n Ṛebbi sfaydayen seg-s wid i t-iqeblen, mačči am leḥkem n leibad. (Iceaya 48:17, 18) Yahwa qrib ad ikkes lḥukumat meṛṛa n yemdanen. Anagar wid yextaṛen ad yili fell-asen d Aneḥkam ara izedɣen lqaea.—Iceaya 11:9. Γer Danyil 2:44.
4. D acu i ɣ-yeǧǧa a t-nexdem ṣṣber n Ṛebbi?
Cciṭan inna-d ulac amdan ara iqedcen i Yahwa bla ma inuda ɣef nnfee-is. Aţ-ţebɣuḍ a d-tfeḍḥeḍ lekdeb-agi? Ayagi deg ufus-ik i gella! Ṣṣber n Ṛebbi yeǧǧa-yaɣ akk a d-nesbeyyen ma yella d leḥkem-ines i nesmenyif neɣ d win n wemdan. A d-nesseneet d anwa leḥkem i nextaṛ s wamek i neţeici.—Γer Yub 1:8-12;Lemtul 27:11.
5. Amek i nezmer a nextiṛ Ṛebbi d Sselṭan fell-aneɣ?
Neţţextiṛi Ṛebbi d Sselṭan fell-aneɣ m’ara neţnadi yerna neṭṭafar leebada n ṣṣeḥ ireṣṣan ɣef Wawal-is, Adlis Iqedsen. (Yuḥenna 4:23) Am Eisa, neţbeeeid ɣef Cciṭan m’ara nettixxiṛ i tsertit (lbulitik) akk-d lgirrat.—Γer Yuḥenna 17:14.
Cciṭan issexdam tazmert-is akken ad idemmer medden ɣer lexdayem n leaṛ d wayen i geṭṭurrun. Ma yella nwexxeṛ fell-asent, ahat ad ţmesxiṛen fell-aneɣ neɣ a ɣ-ţxaṣamen yeqriben d yemdukkal-nneɣ. (1 Buṭrus 4:3, 4) D acu ara nextiṛ ihi? A neţeacaṛ imdanen iḥemmlen Ṛebbi? A nettabae leqwanen-is ukyisen iččuṛen d leḥmala? Ma nexdem aya, a d-nbeggen belli Cciṭan iskaddeb mi d-inna belli ulac win ara yaɣen awal i Ṛebbi di ccedda.—Γer 1 Ikurintiyen 6:9, 10;15:33.
Imi i gḥemmel Ṛebbi imdanen, netḥeqqeq belli cceṛ d lemḥayen ad ḥebsen. Wid i d-iţbegginen umnen s waya ad eicen i dima ɣef lqaea.—Γer Yuḥenna 3:16.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn